бокьани, рес букIин гьесда лъазабун буго. Гьебмехалъ МахIмуд Муил азбаралде къокъуна. Гьениве щваравго, МахIмудил ботIролъе гIемерал пикраби рачIуна, ва гьесул ракI хIалуцун къабизе лъугьуна. Рагьде щун гIезегIан мех баниги, Муи йигеб рокъове лъугьине гьев сентIелев вукIун вуго. Рагъида хIатIил сасги рагIун, нуцIихъан яккарай Дагьида рагъида эхетун пикрабалъ восун МахIмуд ватун вуго. КIиабизе гьей кIалъараб мехалъ, рекIеда ватун, гьев жаниве лъугьун вуго. Муилги гьасулги берал цоцазде данде ккун руго. Гьезул кIиязулго ракIал къварилъун руго. МахIмудида гьей, гьанжесалалъ тIаде яхъинарин ккун буго. Гьеб мехалъ, гьелъухъги валагьун гьес гьал рагIаби абун руго.